CELEX: 32019D2156
Language: el
Date: 2019-10-07 00:00:00
Title: Απόφαση (ΕΕ) 2019/2156 του Συμβουλίου της 7ης Οκτωβρίου 2019 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την έγκριση της παράτασης του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017)

17.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 327/75
               
            
         ΑΠΟΦΑΣΗ (ΕΕ) 2019/2156 ΤΟΥ ΣΥΜΒΟΥΛΙΟΥ
         της 7ης Οκτωβρίου 2019
         σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την έγκριση της παράτασης του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (1) (εφεξής «συμφωνία»), τέθηκε σε ισχύ την 1η Μαρτίου 2000.
                  
               
                     (2)
                  
                  
                     Σύμφωνα με το άρθρο 80 της συμφωνίας, το Συμβούλιο Σύνδεσης δύναται να διατυπώνει συστάσεις.
                  
               
                     (3)
                  
                  
                     Το Συμβούλιο Σύνδεσης θα πρέπει να εκδώσει, με ανταλλαγή επιστολών, σύσταση για νέα παράταση κατά δύο έτη του σχεδίου δράσης ΕΕ-Μαρόκου (εφεξής «σχέδιο δράσης») για την εφαρμογή του προηγμένου καθεστώτος (2013-2017).
                  
               
                     (4)
                  
                  
                     Κρίνεται σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο του Συμβουλίου Σύνδεσης, όσον αφορά την έκδοση σύστασης για την έγκριση της παράτασης του σχεδίου δράσης, καθώς η σύσταση έχει έννομα αποτελέσματα.
                  
               
                     (5)
                  
                  
                     Η παράταση του σχεδίου δράσης θα αποτελέσει τη βάση των σχέσεων συνεργασίας ΕΕ-Μαρόκου για τα έτη 2019 και 2020 και θα επιτρέψει να καθοριστούν οι νέες θεματικές προτεραιότητες των σχέσεων ΕΕ-Μαρόκου για τα επόμενα έτη,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την έγκριση της παράτασης κατά δύο έτη (2019 και 2020) του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017), βασίζεται στο σχέδιο σύστασης το οποίο επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση απευθύνεται στην Επιτροπή και στον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφάλειας.
         
         
            Λουξεμβούργο, 7 Οκτωβρίου 2019.
            
               
                  Για το Συμβούλιο
               
               
                  Η Πρόεδρος
               
               A.-M. HENRIKSSON
            
         
         
            (1)  ΕΕ L 70 της 18.3.2000, σ. 2.
      
      
         
            
               ΣΧΕΔΙΟ
            
            ΣΥΣΤΑΣΗ αριθ. 1/2019 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΜΑΡΟΚΟΥ
            της …
            για την έγκριση της παράτασης κατά δύο έτη του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017)
            ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΜΑΡΟΚΟΥ,
            Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (1),
            Εκτιμώντας τα ακόλουθα:
            
                        (1)
                     
                     
                        Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, (εφεξής «συμφωνία») τέθηκε σε ισχύ την 1η Μαρτίου 2000.
                     
                  
                        (2)
                     
                     
                        Βάσει του άρθρου 80 της συμφωνίας, το Συμβούλιο Σύνδεσης δύναται να διατυπώνει τις συστάσεις που κρίνει χρήσιμες για την επίτευξη των στόχων της συμφωνίας.
                     
                  
                        (3)
                     
                     
                        Σύμφωνα με το άρθρο 90 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που τίθενται στη συμφωνία.
                     
                  
                        (4)
                     
                     
                        Το άρθρο 10 του εσωτερικού κανονισμού του Συμβουλίου Σύνδεσης προβλέπει τη δυνατότητα να διατυπώνει συστάσεις, μεταξύ των συνόδων, μέσω γραπτής διαδικασίας.
                     
                  
                        (5)
                     
                     
                        Το σχέδιο δράσης για την εφαρμογή του προηγμένου καθεστώτος (2013-2017) (εφεξής «σχέδιο δράσης») παρατάθηκε το 2018 για ένα έτος. Η παράταση του σχεδίου δράσης για δύο επιπλέον έτη θα αποτελέσει τη βάση των σχέσεων ΕΕ-Μαρόκου για τα έτη 2019 και 2020 και θα επιτρέψει να καθοριστούν οι νέες θεματικές προτεραιότητες των σχέσεων ΕΕ-Μαρόκου για τα επόμενα έτη,
                     
                  ΣΥΝΙΣΤΑ:
            
               Άρθρο μόνο
               Το Συμβούλιο Σύνδεσης, ενεργώντας με γραπτή διαδικασία, συνιστά την παράταση κατά δύο έτη του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017).
            
            
               …, …
               
                  
                     Για το Συμβούλιο Σύνδεσης ΕΕ-Μαρόκου
                  
                  
                     Ο Πρόεδρος
                  
               
            
            
               (1)  ΕΕ L 70 της 18.3.2000, σ. 2.